Féileacán fáinlearrach

Is féileacáin mhóra ildaite iad na féileacáin fháinlearracha a chuimsíonn an fhine Papilionidae. Tá níos mó ná 550 speiceas ann. Tá siad ina gcónaí sna trópaicí den chuid is mó, ach faightear iad ar gach mór-roinn seachas Antartaice. Rangaítear na féileacáin is mó ar domhan, na féileacáin éaneiteacha sa ghéineas Ornithoptera, i measc na bhféileacán fáinlearrach.

I speicis áirithe, tá na heití deiridh gabhlánach, cosúil le fáinleog; is é sin bunús an ainm “fáinlearrach”: fáinleog + earr (eireaball). Maidir lena ainm eolaíochta, roghnaigh Linnaeus an t-ainm Papilio don géineas tíopúil, toisc gurb é sin an focal Laidine ar “féileacán”. Thug Linnaeus ainmneacha Gréagacha ar na speicis in Papilio. Mar shampla, is in ómós do Machaon, mac de chuid Aescaláipias atá luaite san Íliad, ainm an speicis tíopúil Papilio machaon.Salmon, Michael A., Marren, Peter, Harley, Basil. The Aurelian Legacy: British Butterflies and Their Collectors. page 252. Publisher: University of California Press. 2001.  Agus ainmníodh an speiceas Papilio homerus i ndiaidh an fhile Ghréagaigh, Hóiméar.

 Tagairtí 

Catagóir:Féileacáin